CELEX: 31991D0531
Language: el
Date: 1991-10-09 00:00:00
Title: 91/531/ΕΟΚ: Απόφαση της Επιτροπής της 9ης Οκτωβρίου 1991 για την εφαρμογή της απόφασης 91/522/ΕΟΚ του Συμβουλίου όσον αφορά τον πίνακα των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα

Avis juridique important

|

31991D0531

91/531/ΕΟΚ: Απόφαση της Επιτροπής της 9ης Οκτωβρίου 1991 για την εφαρμογή της απόφασης 91/522/ΕΟΚ του Συμβουλίου όσον αφορά τον πίνακα των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα  

Επίσημη Εφημερίδα αριθ. L 285 της 15/10/1991 σ. 0026 - 0026

ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Οκτωβρίου 1991  για την εφαρμογή της απόφασης 91/522/ΕΟΚ του Συμβουλίου όσον αφορά τον πίνακα των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα   (91/531/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας προέλευσης τρίτων χωρών  (1), όπως τροποποιήθηκε τελευταία από την οδηγία 91/497/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1,  Εκτιμώντας:  ότι ο πίνακας των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά στην απόφαση 87/257/ΕΟΚ της Επιτροπής (3), όπως τροποποιήθηκε τελευταία από την απόφαση 91/522/ΕΟΚ  του Συμβουλίου (4)-  ότι ο κατάλογος αυτός μπορεί να τροποποιηθεί ανά πάσα στιγμή συναρτήσει του αποτελέσματος των κοινοτικών ελέγχων που πραγματοποιούνται στις Ηνωμένες Πολιτείες της Αμερικής-  ότι από το συνηθισμένο έλεγχο που πραγματοποιήθηκε τελευταία κατ' εφαρμογή του άρθρου 5 της οδηγίας 72/462/ΕΟΚ και του άρθρου 2 παράγραφος 1 της απόφασης 86/474/ΕΟΚ της Επιτροπής της 11ης Σεπτεμβρίου 1986 σχετικά με την άσκηση των ελέγχων που  πραγματοποιούνται στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προελεύσεως τρίτων χωρών (5) διαπιστώθηκαν αλλαγές σε ορισμένες εγκαταστάσεις-  ότι κατά συνέπεια το Συμβούλιο ενέκρινε απόφαση 91/522/ΕΟΚ δυνάμει της οποίας οι εισαγωγές νωπών κρεάτων από ορισμένες εγκαταστάσεις μπορούν να γίνουν μόνο μετά από ανακοίνωση από τις αμερικανικές αρχές στην Επιτροπή ότι οι εν λόγω εγκαταστάσεις πληρούν  τους όρους που απαιτούνται ιδίως όσον αφορά τον έλεγχο των παραπροϊόντων-  ότι σύμφωνα με το άρθρο 2 παράγραφος 2 της απόφασης 91/522/ΕΟΚ οι αμερικανικές αρχές προσκόμισαν σοβαρές εγγυήσεις στην Επιτροπή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη επιτρέπουν από τις 14 Οκτωβρίου 1991 τις εισαγωγές νωπών κρεάτων που προέρχονται από τις εγκαταστάσεις που αποτελούν το αντικείμενο του άρθρου 2 παράγραφος 2 της απόφασης 91/522/ΕΟΚ.  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 9 Οκτωβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 268 της 24. 9. 1991, σ. 69. (3) ΕΕ αριθ. L 121 της 9. 5. 1987, σ. 46. (4) ΕΕ αριθ. L 283 της 11. 10. 1991, σ. 14. (5) ΕΕ αριθ. L 279 της 30. 9. 1986, σ. 55.